รัฐบาลไทย-ข่าวทำเนียบรัฐบาล-ปลัดมหาดไทย ประชุม VCS ติดตามการทำงานร่วมกับผู้ว่าฯ ทั่วประเทศ เน้นย้ำ “ทำงานแบบ Partnership และต้องทำจริง รายงานข้อมูลที่เป็นจริง” เพื่อกำหนดวางแผนบริหารจัดการเป็นไปอย่างถูกต้อง
วันเสาร์ที่ 25 กุมภาพันธ์ 2566
25/02/2566
ปลัดมหาดไทย ประชุม VCS ติดตามการทํางานร่วมกับผู้ว่าฯ ทั่วประเทศ เน้นย้ํา “ทํางานแบบ Partnership และต้องทําจริง รายงานข้อมูลที่เป็นจริง” เพื่อกําหนดวางแผนบริหารจัดการเป็นไปอย่างถูกต้อง
ปลัดมหาดไทย ประชุม VCS ติดตามการทํางานร่วมกับผู้ว่าฯ ทั่วประเทศ เน้นย้ํา “ทํางานแบบ Partnership และต้องทําจริง รายงานข้อมูลที่เป็นจริง” เพื่อกําหนดวางแผนบริหารจัดการเป็นไปอย่างถูกต้อง สร้างโอกาสในการร่วมรับประโยชน์ของประชาชนอย่างแท้จริงและยั่งยืน
เมื่อวันที่ 24 ก.พ. 66 เวลา 09.00 น. ที่ห้องประชุมราชบพิธ อาคารดํารงราชานุสรณ์ กระทรวงมหาดไทย นายสุทธิพงษ์ จุลเจริญ ปลัดกระทรวงมหาดไทย เป็นประธานการประชุมขับเคลื่อนและติดตามการดําเนินงานตามนโยบายของรัฐบาลและภารกิจสําคัญของกระทรวงมหาดไทย โดยมี รองปลัดกระทรวงมหาดไทย อธิบดี ที่ปรึกษาปลัดกระทรวงมหาดไทย ผู้ตรวจราชการกระทรวง หัวหน้าหน่วยงานรัฐวิสาหกิจ ผู้ว่าราชการจังหวัด ทุกจังหวัด และหน่วยงานที่เกี่ยวข้อง ร่วมประชุม
นายสุทธิพงษ์ จุลเจริญ ปลัดกระทรวงมหาดไทย กล่าวว่า วันนี้เป็นการประชุมเพื่อติดตามการดําเนินงานของกรม รัฐวิสาหกิจ และท่านผู้ว่าราชการจังหวัดทุกจังหวัด ซึ่งที่ผ่านมาพวกเราชาวมหาดไทยได้ร่วมกันมุ่งมั่นในการขับเคลื่อนภารกิจที่สําคัญตามนโยบายรัฐบาล และกระทรวงมหาดไทยมาอย่างต่อเนื่อง โดยเฉพาะอย่างยิ่ง การน้อมนําพระดําริ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ที่ทรงมีความมุ่งมั่นในการน้อมนําพระราชปณิธานของพระบาทสมเด็จพระเจ้าอยู่หัว “สืบสาน รักษา และต่อยอด” แนวทางอันเนื่องมาจากพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง โดยพระราชทานพระอนุญาตให้กระทรวงมหาดไทย อัญเชิญพระดําริ “หมู่บ้านยั่งยืน (Sustainable Village)” ไปขับเคลื่อนเพื่อเฉลิมพระเกียรติเนื่องในโอกาสมหามงคลทรงเจริญพระชนมายุครบ 3 รอบ 36 พรรษา วันที่ 8 มกราคม 2566 ด้วยการส่งเสริมให้ประชาชนน้อมนําหลักปรัชญาของเศรษฐกิจพอเพียง การพึ่งพาตนเอง การสร้างความรัก ความสามัคคีของผู้คนในชุมชน การอนุรักษ์ฟื้นฟูศิลปวัฒนธรรม ค่านิยม ประเพณี และสิ่งดี ๆ ให้เกิดขึ้นในทุกหมู่บ้าน โดยมุ่งเน้นพัฒนาหมู่บ้านที่ได้รับการพัฒนาน้อยที่สุดของทุกตําบล ตําบลละ 1 แห่ง รวม 7,255 หมู่บ้าน ควบคู่กับการดูแลคุณภาพชีวิตของพี่น้องประชาชนในทุกหมู่บ้านทั่วประเทศ อาทิ การส่งเสริมน้อมนําพระราชดําริสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ด้านการเสริมสร้างความมั่นคงทางอาหาร “บ้านนี้มีรัก ปลูกผักกินเอง” “ทางนี้มีผลผู้คนรักกัน” ขยายผลสร้างการรับรู้และการมีส่วนร่วมของประชาชนใช้พื้นที่รอบบ้านปลูกพืชผักสวนครัวรั้วกินได้ ปลูกผักอย่างน้อย 10 ชนิด เพื่อให้มีผักไว้บริโภคในครัวเรือน และหากมีปริมาณมากก็นําไปแจกจ่ายให้คนในชุมชน ไปถวายเจ้าอาวาสวัดไว้ทําโรงทาน หรือไปจําหน่ายเพื่อสร้างรายได้ รวมไปถึงการส่งเสริมความยั่งยืนทางอาชีพให้กับช่างทอผ้าและผู้ประกอบการ OTOP ผ้าไทย อันเป็นสิ่งที่สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ทรงมุ่งมั่นทุ่มเทศึกษา วิจัย กระทั่งพระราชทานแนวทาง “การย้อมผ้าด้วยสีธรรมชาติ” ตั้งแต่ต้นทาง คือ การปลูกหม่อน เลี้ยงไหม ปลูกไม้ให้สี กลางทาง คือ ตัดเย็บเสื้อผ้าโดยใช้หลักการทางวิชาการควบคู่งานศึกษาวิจัยที่พระองค์ได้ทรงศึกษาแนวโน้มของแฟชั่นนิยมและพระราชทานผ่านหนังสือแนวโน้มและทิศทางผ้าไทยฯ (THAI TEXTTILES) และการพระราชทานผ้าลายพระราชทานลวดลายต่าง ๆ กระทั่งส่งผลอย่างชัดเจนและเป็นที่ประจักษ์ว่า ในปัจจุบัน พี่น้องประชาชนเกิดความมั่นคงทางอาชีพทอผ้า อาชีพตัดเย็บเสื้อผ้า ที่ล้วนเกิดจากน้ําพระทัยที่ทรงเมตตาและพระราชทานให้กับประชาชนทุกคน โดยมีพวกเราชาวมหาดไทยเป็นกลไกสําคัญในการรับพระกรุณาธิคุณไปขยายผลจนเกิดผลดังกล่าว
“ด้วยเพราะพระกรุณาธิคุณที่พวกเราชาวมหาดไทยได้น้อมนํามาขยายผล ทําให้ผลผลิตผ้าไทยได้รับความสนใจและคําชื่นชมจากองค์การสหประชาชาติ ภายใต้การนําของคุณกีต้า ซับบระวาล (Mrs. Gita Sabharwal, UN Resident Coordinator in Thailand) ผู้ประสานงานสหประชาชาติประจําประเทศไทย ที่ได้ร่วมลงนาม MOU กับท่านผู้ว่าราชการจังหวัดทั่วประเทศ ในการขับเคลื่อนการพัฒนาที่ยั่งยืนตาม UN SDGs ทั้ง 17 ข้อ ภายใต้แนวคิด “76 จังหวัด 76 คํามั่นสัญญา เพื่อการพัฒนาที่ยั่งยืน” ซึ่งล่าสุด คุณกีต้า ได้ร่วมลงพื้นที่จังหวัดเชียงราย และจังหวัดพัทลุง ในการตรวจเยี่ยมให้กําลังใจผู้ประกอบการผ้าไทยที่มาเฝ้ารับเสด็จเพื่อถวายรายงานการพัฒนาผลิตภัณฑ์ผ้าตามพระดําริ ท่านได้ชื่นชมผู้ว่าราชการจังหวัดทุกท่านที่มีส่วนสําคัญในการส่งเสริมทําให้ผู้ประกอบการผ้าได้สร้างสรรค์ผลงานที่ล้วนแล้วแต่สอดคล้องกับคําว่า “ความยั่งยืน” ทั้งผ้าสีธรรมชาติ ผ้าที่มีลวดลายสวดสดงดงาม การตัดเย็บที่มีรูปแบบน่าสนใจและตรงตามความต้องการของผู้บริโภค กระทั่งเร็ว ๆ นี้ นายออสการ์ เฟอร์นานเดซ-ตารันโก (Mr. Oscar Fernandez-Taranco) ผู้ช่วยเลขาธิการ UN ฝ่ายประสานการพัฒนา มีกําหนดจะลงพื้นที่ติดตามและศึกษาแนวทางการสร้างความยั่งยืนด้านเครื่องนุ่งห่มตามพระดําริ เพื่อพิจารณานําผลงานของพี่น้องประชาชนไปนําเสนอต่อประเทศสมาชิกของ UN ที่นครนิวยอร์ก สหรัฐอเมริกา ในโอกาสต่าง ๆ ซึ่งจะเป็นกระบอกเสียงให้กับประเทศไทยในด้านการพัฒนาที่ยั่งยืนตาม UN SDGs” นายสุทธิพงษ์ฯ กล่าวเน้นย้ํา
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า ท่านผู้ว่าราชการจังหวัดต้องทําหน้าที่เป็นนายกรัฐมนตรีในพื้นที่จังหวัด ด้วยการเป็นผู้นําในการบริหารจัดการเพื่อการพัฒนาการเปลี่ยนแปลงแบบบูรณาการที่ครอบคลุมครบถ้วนทุกกระบวนงาน ทั้งที่เป็นฟังก์ชั่นของทุกกระทรวงและงานในระดับพื้นที่ โดยส่งเสริมบทบาทของท่านนายอําเภอในฐานะนายกรัฐมนตรีอําเภอ ให้สามารถเป็นผู้นําของทีมในพื้นที่ ลงไปพูดคุย ทําให้ทีมมีความสนิทสนมคุ้นเคย มีการพูดคุยหารือกันบ่อยครั้ง สร้างความเข้มแข็งของทีมทั้ง 2 ลักษณะ (DUO TRACK) ได้แก่ 1) ทีมที่เป็นทางการตามกฎหมาย ทั้งกรมการจังหวัด กรมการอําเภอ ข้าราชการผู้รับผิดชอบประจําตําบล นายกองค์กรปกครองส่วนท้องถิ่น และคณะกรรมการ คณะทํางานอื่น ๆ ตามกฎหมาย และ 2) ทีมจิตอาสา โดยรวมผู้มีความรู้ ความสามารถ มีความเสียสละ จาก 7 ภาคีเครือข่ายในพื้นที่ มาพบปะพูดคุยร่วมประชุมหารือกันอย่างสม่ําเสมอ “ร่วมคิด” “ร่วมวางแผน” เพื่อให้เกิดการระดมสมอง เกิดความรัก ความสามัคคี การรับรู้แลกเปลี่ยนข้อมูล และ “ร่วมทํา” ผลักดันขับเคลื่อนสิ่งที่ดีทําให้เกิดผลสุดท้าย คือ พี่น้องประชาชนได้ “ร่วมรับประโยชน์” ทั้งนี้ ผู้ว่าราชการจังหวัดต้องทําให้ทีมในจังหวัดทุกทีมให้เข้มแข็ง เพื่อสามารถอํานวยการ สั่งการ ติดตาม แนะนํา ให้กําลังใจ กับทีมอําเภอ ทีมตําบล ทีมหมู่บ้าน ด้วยการทําให้นายอําเภอทุกคนที่ได้ฝึกอบรมโครงการอําเภอบําบัดทุกข์ บํารุงสุข นําผลการขับเคลื่อน หรือพาทีมงาน มาพบปะพูดคุยนําเสนองานกับท่านผู้ว่าราชการจังหวัด และหัวหน้าส่วนราชการในพื้นที่จังหวัด ในที่ประชุมกรมการจังหวัด และการประชุมต่าง ๆ เพื่อติดตามว่าได้ขับเคลื่อนไปถึงระดับหมู่บ้านหรือยัง เช่น ทีมที่เป็นทางการและทีมจิตอาสามีครบถ้วนทุกหมู่บ้านแล้วหรือยัง และสําหรับทีมที่เป็นทางการนั้นมีความเข้มแข็งหรือไม่ ด้วยการหมั่นลงไปคลุกคลีตีโมงคุยกับพี่น้องประชาชน ดังแนวทางการทํางานขององค์ปฐมเสนาบดีที่ว่า “รองเท้าสึกก่อนก้นกางเกงขาด”
“ประการที่สําคัญ ขอให้ปีนี้เป็นปีที่ทุกหน่วยงานในระดับพื้นที่มีการทํางานที่โปร่งใส รายงานและนําเสนอข้อมูลที่ถูกต้อง ไม่สักแต่รายงานข้อมูลตัวเลขที่ไม่ตรงกับสภาพข้อเท็จจริง (Fake News) ด้วยการทํางานเชิงคุณภาพ อย่าทําเพียงแค่ว่าให้งานเสร็จ แต่ต้องทํางานให้ “สําเร็จ” และลงพื้นที่ไปติดตามไป Recheck ผลการทํางาน เช่น ติดตามการรายงานข้อมูล จปฐ. ติดตามการรายงานข้อมูลถังขยะเปียกลดโลกร้อน ติดตามการรายงานข้อมูลยาเสพติด เป็นต้น เพื่อให้การวางแผนพัฒนา และการวางแผนแก้ไขปัญหาเป็นไปอย่างตรงจุด “ต้องทําจริง พูดข้อมูลจริง” อันจะส่งผลทําให้การบริหารงานเป็นไปอย่างมีประสิทธิภาพ มีทิศทางทํางานที่จะเกิดประโยชน์ทําให้ประชาชนได้รับการพัฒนาอย่างแท้จริง นอกจากนี้ เพื่อให้การทํางานเป็นไปอย่างยั่งยืน ต้องส่งเสริมบทบาทของ “ทีมสื่อสารสังคม” โดยมีภาคีเครือข่ายที่ 7 คือ ภาคีเครือข่ายสื่อสารมวลชน ลงไปทํางานร่วมกับทีมในพื้นที่ ซึ่งทีมภาคีเครือข่ายสื่อมวลชนอาจจะพาลูกหลานของคนในทีมที่มีความสนใจและความสามารถด้านการผลิตสื่อโซเชียลมีเดีย TIK TOK Instagram เพื่อทําให้เกิดการซึบซับ และริเริ่มสร้างสรรค์สื่อที่ดีนําเสนอต่อสาธารณชนต่อไป” นายสุทธิพงษ์ฯ กล่าวเพิ่มเติม
นายสุทธิพงษ์ จุลเจริญ ปลัดกระทรวงมหาดไทย กล่าวเน้นย้ําในช่วงท้ายว่า ขอให้ผู้ว่าราชการจังหวัดได้วางระบบการติดตามขับเคลื่อนงานในระดับพื้นที่ ด้วยการนําเทคโนโลยีสารสนเทศมากําหนดพิกัดการพัฒนาตามโครงการ/กิจกรรมต่าง ๆ ในลักษณะ Real Time ที่มีทั้งภาพนิ่ง ภาพเคลื่อนไหว และข้อมูลข้อเท็จจริง ที่ตรงตามพิกัด (Location) เพื่อทําให้ท่านผู้ว่าราชการจังหวัด รองผู้ว่าราชการจังหวัด หัวหน้าส่วนราชการ และนายอําเภอ รวมถึงผู้บริหารระดับสูงในส่วนกลาง ได้รับข้อมูลการดําเนินงานที่ครบถ้วนถูกต้อง ทั้งรู้พิกัดของพื้นที่ ของสถานที่ที่ได้ไปพัฒนา หรือพิกัดของชุมชน/หมู่บ้านที่อยู่ระหว่างการพัฒนา เพื่อให้สามารถบริหารจัดการการทํางานได้อย่างมีประสิทธิภาพเพิ่มมากขึ้นและสอดคล้องกับนโยบายรัฐบาลดิจิทัล และขอให้ท่านผู้ว่าราชการจังหวัดทุกจังหวัดได้นําแนวทางการทํางานตามบันทึกข้อตกลงที่กระทรวงมหาดไทยได้ร่วมลงนามกับภาคีเครือข่ายต่าง ๆ อาทิ บันทึกข้อตกลง “โครงการวัด ประชา รัฐ สร้างสุข” ที่ได้รับเมตตาจากเจ้าประคุณสมเด็จพระมหาวีรวงศ์ กรรมการมหาเถรสมาคม เลขานุการสมเด็จพระสังฆราช ประธานฝ่ายสาธารณูปการของมหาเถรสมาคม บันทึกข้อตกลง บทบาทในการเกื้อหนุนระหว่าง วัดและชุมชนให้มีความสุขอย่างยั่งยืน ที่ได้รับเมตตาจากเจ้าประคุณสมเด็จพระมหาธีราจารย์ กรรมการมหาเถรสมาคม ประธานคณะกรรมการฝ่ายสาธารณสงเคราะห์ของมหาเถรสมาคม และล่าสุด บันทึกข้อตกลงความร่วมมือ “การพัฒนาจังหวัดที่สอดคล้องกับการพัฒนาเศรษฐกิจสังคมเชิงพื้นที่” กับที่ประชุมอธิการบดีแห่งประเทศไทย (ทปอ.) ไปขยายผลขับเคลื่อนร่วมกับภาคีเครือข่ายในพื้นที่เพื่อบําบัดทุกข์ บํารุงสุข สร้างคุณภาพชีวิตที่ดีให้กับพี่น้องประชาชนอย่างยั่งยืน